cyanic-selkie/wikianc huggingface dataset:
Լիդիա Նայթ
2012–2014․ Pretty Little Demons և Dead Man's Bones
2013 թվականին Pretty Little Demons-ը թողարկել է իր դեբյուտային՝ «Flowers» մինի ալբոմը, որին 2014 թվականին հետևել է «Unknown Species» ալբոմը ։
2014 թվականին Նայթը սկսել է հաճախել Մեծ արվեստների ավագ դպրոցը (Grand Arts High School)՝ կատարողական արվեստների ավագ դպրոցը, որը գտնվում է Լոս Անջելեսի կենտրոնում։
2015–այժմ․ The Regrettes
2015 թվականին խումբը վերանվանվել է The Regrettes-ի ՝ հոկտեմբերին թողարկելով չորս երգից բաղկացած իր առաջին՝ «Hey!» մինի ալբոմը, որն ուղեկցվել է «Hey Now!» թրեքի տեսահոլովակով ։ Մերֆին հետագայում հեռացել է խմբից, ինչը հանգեցրել է այն ժամանակվա Genessa խմբի անդամների՝ Ջենեսա Գարիանոյի, Սայջ Չավիսի և Մաքս Մորանդոյի վարձմանը ։ Այս կազմով խումբը 2017 թվականի հունվարի 13-ին թողարկել է իր դեբյուտային՝ «Feel Your Feelings Fool!» ալբոմը, որին 2018 թվականին հետևել է «Attention Seeker» մինի ալբոմը ։
2018 թվականին Նայթը ռոմանտիկ հարաբերությունների մեջ է մտել ամերիկացի դերասան Դիլան Մինեթի հետ ։
2018 թվականի դեկտեմբերի 13-ին նա մասնակցել է Ջերարդ Ուեյի «Dasher» սուրբծննդյան երգին ։
2019 թվականի ապրիլի 8-ին երգչուհին՝ Green Day ռոք խմբի ֆրոնտմեն Բիլլի Ջո Արմսթրոնգի հետ միասին մասնակցել է «Wedding Bell Blues» երգի Մորիսիի քավեր տարբերակին ։
2019 թվականի հունիսի 18-ին The Regrettes-ը հայտարարել է երկրորդ՝ «How Do You Love?» ստուդիական ալբոմի մասին, որը թողարկվել է նույն թվականի օգոստոսի 9-ին ։
Ազդեցություններ
Նայթը նշել է, որ նրա վրա ազդեցություն են ունեցել այնպիսի արտիստներ, ինչպիսիք են The Crystals-ը, Լեսլի Գորը, Patsy Cline-ը, Bikini Kill-ը, L7-ը, 7 Year Bitch-ը , The Marvelettes-ը, Դայանա Ռոսը և Four Tops-ը ։
Արտաքին հղումներ
Կատեգորիա:Ամերիկացի երգչուհիներ Կատեգորիա:Ամերիկացի ռոք երգչուհիներ Կատեգորիա:Ամերիկացի ինդի ռոք երաժիշտներ Կատեգորիա:Ամերիկացի կին երաժիշտներ Կատեգորիա:Ամերիկացի կիթառահարներ Կատեգորիա:21-րդ դարի երգիչներ և երգչուհիներ
Ըմբշամարտը 2016 օլիմպիական խաղերում
Ըմբշամարտը 2016 թվականի օլիմպիական խաղերում անցկացվելու է Ռիո դե Ժանեյրոյի Օլիմպիական ուսումնական կենտրոնի երրորդ դահլիճում և տեղի է ունենալու 2016 թվականի օգոստոսի 14-ից 21-ը։ Նույն վայրում տեղի են ունենալու, Ազատ ոճի և Հունահռոմեական ըմբշամարտի մրցույթներ, որոնք բաժանված են տարբեր քաշային կարգերի մրցույթների։ Տղամարդիկ մրցելու են երկու ոճերում, իսկ կանայք միայն ազատ ոճի մրցույթներում։ Խաղարկվելու է 18 մեդալային հավաքածու։ Ըմբշամարտը մերատված է եղել բոլոր ժամանակակից Ամառային օլիմպիական խաղերում, բացառությամբ 1900 թվականին Փարիզում կայացած օլիմպիական խաղերի։
Մոտ 344 մարզիկ պետք է մրցեն 18 մրցույթներում։
Մրցույթի ձևաչափ
Ամեն քաշային կարգում մասնակցում են 19 տղամարդ կամ 18 կին, գումարած 6 մարզիկ որոնց ներկայացնում է ընդունող երկրիրը կամ երրորդ կազմակերպություն, որը ձևավորվել է նախքան օլիմպիադան։ Ըմբիշները վիճակահանության արդյունքում կամ սկսում են որակավորման փուլից կամ 1/16 եզրափակչից, այնուհետև ամեն պարտվող դուրս է մնում պայքարից մինչև պայքարում կմնան երկու մարզիկ, որոնք պետք է վիճարկեն հաղթողի կոչումը։ Եզրափակչի մասնակիցներին պարտված մարզիկները շարունակում են սփոփիչ ելույթները բրոնզե մեդալի համար ։
Ծանոթագրություններ
Կատեգորիա:Ամառային Օլիմպիական խաղեր 2016 իրադարձություններ
Ավստրիայի ազգային գրադարան
Հավաքածու
Ավստրիայի ազգային գրադարանը գտնվում է Հոֆսբուրգ պալատի տարածքում, որը նախկինում եղել է Հաբսբուրգների արքայական ընտանիքի նստավայրը։ Գրադարանում են պահվում ավստրիական բոլոր հրատարակված աշխատանքների, ավստրիացի հեղինակների, արտերկրում տպագրված գործերի, Ավստրիայի մասին նյութերի օրինակներ։ Հավաքածուն պարունակում է ավելի քան 7.5 միլիոն գիրք, 180 հազար պապիրուս, որոնցից ամենահինը թվագրվում է 15-րդ դար։ Այստեղ են պահվում նաև ձեռագրեր, հին ու հազվագյուտ գրքեր, քարտեզներ, գլոբուսներ, գեղանկարներ, լուսանկարներ, մակագրություններ, պլակատներ, հայտնի կոմպոզիտորների պարտիտուրներ։
Թանգարանում պահվում են նաև 8 հազար ինկունաբուլաներ։
Պրակտիկա (թատրոն)
Պրակտիկա, մոսկովյան թատրոն, որը ստեղծվել է 2005 թվականին ռեժիսոր Էդուարդ Բոյակովի մտահղացամբ՝ որպես նոր դրամայի փորձառական կենտրոն։
Պաշտոնական հիմնադիրը Մոսկվայի կառավարությունն է։
2013 թվականից մինչև 2016 թվականը թատրոնի գեղարվեստական ղեկավարը եղել է Իվան Ալեքսանդրի Վիրիպաևը։
2018 թվականի մայիսի 3-ին Մոսկվա քաղաքի մշակույթի դեպարտամենտը թատրոնի գեղարվեստական ղեկավար նշանակեց Դմիտրի Վլադիմիրի Բրուսկինին    ։
Ծրագրեր
Ես պնդում եմ, որ դա է ժամանակակից մշակութային հերոսները. Այսօրվա պատմությունը զարգանում է այնպիսի արագությամբ, որ մենք չենք հասցնում մի բան հասկանալ։ Ես այդ իմ մակարդակով փորձում եմ հասկանալ, դրա համար անհրաժեշտ են մարդիկ։
Գրախոսություններ
Այդպես «Օդնակո» պորտալի թղթակիցը, մասնակցելով «Մարդ.doc» ծրագրին, նշեց, որ «դա ուղիղ գործողության թատրոն է, թատրոն-ելույթ։ Ոչ միայն ռեալ ժամանակի համադրությունն է դրամայի հետ, այլև ավելի ծայրահեղ փորձեր՝ հավաքել չորրորդ պատը և պնդել թատրոնական բուն արտադրական գործընթացին, բոլոր մասնակիցների կերպարներ լինելը, այդ թվում ' հեռուստադիտողի» ։
Ռեժիսորներ
Թատրոնի հետ համագործակցում են այնպիսի ռեժիսորներ, ինչպիսիք են Վլադիմիր Ագեևը, Ֆիլիպ Գրիգորյանը, Սվետլանա Զեմլյակովան, Ռուսլան Մալիկովը և Վիկտոր Ռիժակովը։
Կոչենևսկի շրջան
Կոչենևսկի շրջան (Коченёвский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Կոչենյովո ։
Աշխարհագրություն
Շրջանի տարածքի մակերեսը կազմում է 5072 կմ²։
Բնակչություն
2010 թվականի մարդահամարի արդյունքներով շրջանում բնակվում էր 46753 մարդ։ Բնակչության խտությունը կազմում էր 9,22 մարդ/կմ²։
Արտաքին հղումներ
Կատեգորիա:Նովոսիբիրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Կոչկիի շրջան
Կոչկիի շրջան (Кочковский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Կոչկի ։
Աշխարհագրություն
Շրջանի տարածքի մակերեսը կազմում է 2518 կմ²։
Արտաքին հղումներ
Կատեգորիա:Նովոսիբիրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Լեֆենկուր
Լեֆենկուր (Leffincourt), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 172 մարդ, բնակչության խտությունը` 9.54 մարդ/կմ²։ Բնակավայրը զբաղեցնում է 18.02 կմ² տարածք։
Աշխարհագրություն
Գտնվում է Փարիզ քաղաքից 175 կմ արևելք, Շալոն ան Շամպայն քաղաքից 50 կմ հյուսիս, Շառլվիլ Մեզիեր քաղաքից 45 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 107 աշխատունակ (15-64 տարեկան) բնակիչ, որոնցից ակտիվ էին 81-ը, իսկ ոչ ակտիվները` 26։ Ակտիվության ցուցանիշը կազմում է 75,7 %։ 81 աշխատունակ մարդկանցից աշխատել է 74 անձ (44 տղամարդ և 30 կին)։ Գործազուրկ են եղել 7 անձ (3 տղամարդ և 4 կին)։ 26 անաշխատունակներից 7-ը եղել են աշակերտներ կամ ուսանողներ, 10-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Մորգանա Դեյվիս
Մորգանա Դեյվիս (Morgana Davies, ), ավտրալացի երիտասարդ հեռուստատեսային և կինոդերասանուհի ։
Կենսագրություն
Մորգանա Դեյվիսը ծնվել է 2001 թվականի նոյեմբերի 27-ին Ավստրալիայում։ Յոթ տարեկանից նրան սկսել են նկարահանել կինոյում՝ առաջարկելով էպիզոդիկ և գլխավոր դերեր կարճամետրաժ  և լիամետրաժ ֆիլմերում, ինչպես նաև հեռուստասերիալներում ։ Բացի դերասանական գործունեությունից՝ Մորգանան նաև ֆուտբոլ է խաղում ։
Ֆիլմագրություն
Մորգանա Դեյվիսին ամենամեծ ճանաչում բերել է 2010 թվականի «Ծառ» ֆիլմը։ Կինոռեժիսոր Ժյուլի Բերտուչելլին Մորգանին ընտրել է 200 հավակնորդներից ութամյա Սիմոնայի դերի համար։ Սիմոնան փոքր ավստրալիական քաղաքից մի աղջիկ էր, որտեղ նա ծնողների և եղբայրների հետ տանն անհոգ մեծացել է մինչև այն պահը, երբ անսպասելիորեն կյանքից հեռացել է նրա հայրը։ Աղջիկն իրեն համոզել է, որ իր սիրելի հոր հոգին տեղափոխվել է իրենց տան մոտ աճող լայնատերև թզենու մեջ։ Եվ երբ մեծահասակները որոշել են կտրել ծառը, Սիմոնան որպես բողոքի նշան ծնողական տնից տեղափոխվել է ինքնաշեն տուն, որը նա կառուցել էր ծառի ճյուղերի մեջ, որպեսզի թույլ չտա, որ այն կտրեն։ Չնայած հենց Մորգանա Դեյվիսը նկարահանումների սկզբում դեռ ութ տարեկան չկար, նա ֆիլմի վրա աշխատելու ինը շաբաթվա ընթացքում ռեժիսորին ամեն օր համոզում էր իր ընտրության ճիշտ լինելու մեջ։ Ժյուլի Բերտուչելին հատկապես բարձր է գնահատել մանկական հմայքի և երիտասարդ Դեյվիսի բուռն խառնվածքի համադրությունը ։
Ճանաչում և արձագանքներ
Երիտասարդ Մորգանա Դեյվիսի տաղանդավոր խաղը «Ծառ» ֆիլմում նշել են Ավստրալիայի կինոքննադատները և Կինեմատոգրաֆայի ու հեռուստատեսության ավստրալիական ակադեմիան, որոնք Դեյվիսին առաջադրել են ոչ միայն լավագույն դերասանուհու, այլև լավագույն երիտասարդ դերասանուհու անվանակարգերում։ Բացի այդ, Ավստրալիայի կինոնստիտուտը նույն թվականին Մորգան Դեյվիսին և Շառլոտ Գեինսբուրին առաջադրել է գլխավոր դերում լավագույն դերասանուհու անվանակարգում ։
Ավստրալիայի կինեմատոգրաֆիայի և հեռուստատեսության ակադեմիան Մորգան Դեյվիսին առաջադրել է նաև որպես «Որսորդ» ֆիլմում երկրորդ պլանի կնոջ լավագույն դերակատարման համար անվանակարգում, որտեղ նկարահանվել են հայտնի դերասաններ Ուիլեմ Դեֆոն, Ֆրենսիս Օ'Քոնորը և Սեմ Նիլը։
Անգլալեզու կանադական Calgary Herald թերթը գովել է Մորգան Դեյվիսի հուզիչ խաղը «Ծառ» ֆիլմում ։ «Ծառ» ֆիլմի ռեժիսոր Ժյուլի Բերտուչելլին երիտասարդ դերասանուհու աշխատանքը ութամյա Սիմոնայի դերում անվանել է ցնցող ։
Արտաքին հղումներ
Կատեգորիա:Ավստրալիացի դերասանուհիներ Կատեգորիա:21-րդ դարի դերասանուհիներ Կատեգորիա:Ավստրալիացի կինոդերասանուհիներ
Սենտ Սևեր
Սենտ Սևեր (Sainte-Sévère), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 540 մարդ, բնակչության խտությունը` 29.49 մարդ/կմ²։ Բնակավայրը զբաղեցնում է 18.31 կմ² տարածք։
Աշխարհագրություն
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 105 կմ հարավ-արևմուտք, Անգուլեմ քաղաքից` 33 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 349 աշխատունակ (15-64 տարեկան) բնակիչ, որոնցից ակտիվ էին 257-ը, իսկ ոչ ակտիվները` 92։ Ակտիվության ցուցանիշը կազմում է 73,6 %։ 257 աշխատունակ մարդկանցից աշխատել է 237 անձ (134 տղամարդ և 103 կին)։ Գործազուրկ են եղել 20 անձ (7 տղամարդ և 13 կին)։ 92 անաշխատունակներից 23-ը եղել են աշակերտներ կամ ուսանողներ, 40-ը` թոշակառուներ, իսկ 29-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ֆրանց Կայզեր
Ֆրանց Կայզեր (Franz Kaiser, ), գերմանացի աստղագետ, աշխատել է Հայդելբերգ-Կյոնիգշտուլի լանդային աստղադիտարանում։
1911 թվականից 1914 թվականներն աշխատել է Հայդելբերգի աստղադիտարանում իր թեկնածուական աշխատության վրա, զուգահեռաբար հայտնաբերել է ընդհանուր առմամբ 21 աստերոիդ ։ Իր թեկնածուական աշխատությունը պաշտպանել է 1915 թվականին։
Նրա պատվին է անվանվել (3183) Ֆրանցկայզեր աստերոիդը։
Կայզերը 1913 թվականին իր հայտնաբերած երկու աստերոիդներ անվանել է իր դուստրերի անուններով՝ (743) Էվգենիսիս և (746) Մարլու, իսկ (778) Թեոբոլդան նա անվանել է հոր պատվին։
Արտաքին հղումներ
Կատեգորիա:Գերմանացի աստղագետներ Կատեգորիա:Աստերոիդ հայտնաբերողներ Կատեգորիա:Հայդելբերգի համալսարանի շրջանավարտներ
Կույբիշևի շրջան (Նովոսիբիրսկի մարզ)
Կույբիշևի շրջան (Куйбышевский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1936 թվականին։ Վարչական կենտրոնը՝ Կույբիշև ։
Աշխարհագրություն
Շրջանի տարածքի մակերեսը կազմում է 8823,3 կմ²։
Բնակչություն
2012 թվականի մարդահամարի արդյունքներով շրջանում բնակվում էր 60580 մարդ։ Բնակչության խտությունը կազմում էր 6,87 մարդ/կմ²։
Արտաքին հղումներ
Կատեգորիա:Նովոսիբիրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Հարրի Վուդ
Հարրի Էդվին Վուդ (Harry Edwin Wood, ), հարավաֆրիկացի աստղագետ, աշխատել է Յոհանեսբուրգի աստղադիտարանում։
1906 թվականին Վուդը նշանակվել է Յոհանեսբուրգի հանրապետական աստղադիտարանի գլխավոր տեղակալ։ Աստղադիտարանը շուտով գնեց աստղադիտակներ և վերանվանվեց «Մության Աստղադիտարան»։
Նրա պատվին է անվանվել (1660) Վուդ աստերոիդը։
Արտաքին հղումներ
Կատեգորիա:Հարավաֆրիկացի աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ Կատեգորիա:Հարավաֆրիկացի գիտնականներ Կատեգորիա:Մանչեսթերի համալսարանի շրջանավարտներ
Հիմա ճիշտ ժամանակն է
Հիմա ճիշտ ժամանակն է (Now Is Good), 2012 թվականի բրիտանական ֆիլմ՝ նկարահանված ռեժիսոր Օլ Փարքերի կողմից Ջենի Դաունխեմի «Before I Die» գրքի հիման վրա։ Ֆիլմի պրեմիերան կայացել է 2012 թվականի օգոստոսի 31-ին։ Ֆիլմի կարգախոսն է՝ «Ապրիր, սիրիր, երազիր»։
Սյուժե
Գլխավոր հերոսուհին Տեսան արդեն շատ տարիներ տառապում է լեյկոզով։ Ինչպես բոլոր սովորական դեռահասները, նա ցանկանում էր ապրել նորմալ կյանքով, դրա համար նա ստեղծում է մի ցանկ, թե ինչ է ուզում անել մահից առաջ․ թմրանյութ օգտագործել, օդապարիկով թռչել, սիրված լինել։ Բայց Ադամի հետ հանդիպելուց հետո նրա ծրագրերը փոխվում են։ Տեսայի անկեղծ զգացմունքները փոխում են իր պատկերացումները։ Հիմա նա ուներ այլ ծրագրեր՝ տեսնել իր ընկերուհու ապագա երեխային, ունենալ երեք երեխա սիրած մարդուց, մասնակցել դպրոցական հավաքույթին, հանդիպել ծերությանը։
Արտաքին հղումներ
Կատեգորիա:Բրիտանական ֆիլմեր Կատեգորիա:2012 ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Բրիտանական դրամա ֆիլմեր Կատեգորիա:2010-ականների դրամա ֆիլմեր Կատեգորիա:Ֆրանսիական ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:Բրիտանական վեպերի էկրանավորումներ Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Ֆիլմեր մահվան մասին
Ադամ Մեսինգեր
Ադամ Մեսինգեր (Adam Massinger, ), գերմանացի աստղագետ, աշխատել է Հայդելբերգ-Կյոնիգշտուլի լանդային աստղադիտարանում։
Մեսինգերը պանդոկպանի որդի էր։ Ավարտելով դպրոցը 1908 թվականին նա սկսել է ուսանել մաթեմատիկա և բնական գիտություններ Հայդելբերգի համալսարանում։
Իր առաջին երկնային մարմինը Մեսինգերը հայտնաբերել է 1911 թվականի մարտի 22-ին, որը ստացավ «1911 LP» ժամանակավոր նշանակում, վատ եղանակի պատճառով Մեսինգերը կորցրեց այս մարմինը և հնարավորություն չունեցավ հաշվարկելու նրա ուղեծիրը։ Աշխատանքի ընթացքում նա կատարել է միգամածությունների բազմաթիվ դիտարկումներ, կատարել է ավելին քան 4400 լուսանկարներ։
Մեսինգերը Առաջին համաշխարհային պատերազմի սկզբում կանչվեց բանակ և զոհվեց 1914 թվականի հոկտեմբերի 21-ին Իպերնի մոտ։
Նրա պատվին է անվանվել Ֆրանց Կայզերի կողմից հայտնաբերված (760) Մեսինգա աստերոիդը։
Արտաքին հղումներ
Կատեգորիա:Գերմանացի աստղագետներ Կատեգորիա:Առաջին համաշխարհային պատերազմի մասնակիցներ Կատեգորիա:Հայդելբերգի համալսարանի շրջանավարտներ
Կուպինսկի շրջան (Նովոսիբիրսկի մարզ)
Կուպինսկի շրջան (Купинский район), մունիցիպալ շրջան Ռուսաստանի Դաշնության Նովոսիբիրսկի մարզում։
Աշխարհագրություն
Շրջանի տարածքի մակերեսը կազմում է 4633 կմ²։
Արտաքին հղումներ
Կատեգորիա:Նովոսիբիրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Բըրբանք
Բըրբանք (Burbank), քաղաք ԱՄՆ Կալիֆորնիա նահանգի Լոս Անջելես շրջանում, անվանվել է ատամնաբույժ, գործարար Դեյվիդ Բըրբանքի անունով։
Գտնվում է Լոս Անջելեսից մոտ 19 կմ հեռավորության վրա, բնակչությանը ըստ 2010 թ. մարդահամարի՝ 103340 մարդ ։
Քաղաքում կա մեծ հայկական համայնք. 2000-ական թթ. տվյալներով այնտեղ բնակվում էր մոտ 8000 մարդ ։ Բըրբանկի Հայոց ցեղասպանության հուշարձանը գտնվում է Սուրբ Լեոն տաճարի տարածքում։
Բըրբանքում տեղակայված են մի շարք նշանավոր ընկերությունների գլխավոր գրասենյակներ, մասնավորապես Ուոլթ Դիսնեյ ընկերություն, Warner Bros., Viacom, Cartoon Network, NBC, American Broadcasting Company, Nickelodeon, Warner Music Group, Yahoo! և այլն։
2013 թ. տվյալներով մեծ ընկերություններում աշխատակիցների քանակը այսպիսին է ։
Քույր քաղաքներ
2014 թ. հոկտեմբերի 28-ին բարեկամ քաղաք է դարձել Արցախի Հանրապետության Հադրութ քաղաքը
Արտաքին հղումներ
Կատեգորիա:ԱՄՆ-ի քաղաքներ Կատեգորիա:1887 թվականին հիմնադրված բնակավայրեր
Լեպրոն լե Վալե
Լեպրոն լե Վալե (Lépron-les-Vallées), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 86 մարդ, բնակչության խտությունը` 13.40 մարդ/կմ²։ Բնակավայրը զբաղեցնում է 6.42 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 60 աշխատունակ (15-64 տարեկան) բնակիչ, որոնցից ակտիվ էին 43-ը, իսկ ոչ ակտիվները` 17։ Ակտիվության ցուցանիշը կազմում է 71,7 %։ 43 աշխատունակ մարդկանցից աշխատել է 38 անձ (24 տղամարդ և 14 կին)։ Գործազուրկ են եղել 5 անձ (1 տղամարդ և 4 կին)։ 17 անաշխատունակներից 8-ը եղել են աշակերտներ կամ ուսանողներ, 2-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Բարդուղիմեոսյան գիշեր
Բարդուղիմեոսյան գիշեր (massacre de la Saint-Barthélemy - Սուրբ Բարդուղիմեոսի սպանդը), հուգենոտների զանգվածային սպանդը 1572 թվականի օգոստոսի 24-ի գիշերը, որն իրականացվեց Սուրբ Բարդուղիմեոսի օրվա նախաշեմին Ֆրանսիայում։ Ըստ տարբեր գնահատականների՝ զոհվեց շուրջ 30.000 մարդ ։
Ավանդաբար համարվում է, որ Բարդուղիմեոսյան գիշերը հրահրվել է Եկատերինա Մեդիչիի՝ ֆրանսիական թագավոր Կառլոս IX-ի մոր կողմից, իր իտալացի խորհրդատուների ճնշման ներքո, որոնցից էին Ալբեր դե Գոնդին և Լոդովիկո Գոնզագան։ Այս փաստը չի ապացուցվել որևէ պատմաբանի կողմից։ Ամենայն հավանականությամբ դա ծրագրված գործողություն էր Գիզերի և Իսպանիայի թագավոր Ֆիլիպ II-ի կողմից։ Սպանդը տեղի ունեցավ թագավորի քույր Մարգարիտ դը Վալուայի և բողոքական Հենրի Նավարրացու ամուսնությունից 6 օր անց, որի առիթով ամենահարուստ և երևելի հուգենոտներից (կալվինականներ) շատերը հավաքվել էին մեծ մասամբ կաթոլիկ Փարիզում։ Նախճիրը սկսվեց 1572 թվականի օգոստոսի 23-ին` Սուրբ Բարդուղիմեոսի օրվա նախաշեմին՝ հուգենոտների ռազմական և քաղաքական առաջնորդ ադմիրալ Գասպար Կոլինյու դեմ կատարված մահափորձից երկու օր անց։
Ոչ ձեռնտու միություն և անցանկալի ամուսնություն
Սուրբ Բարդուղիմեոսի օրվա սպանդը նախորդող մի շարք իրադարձությունների գագաթնակետն էր. 1570 թվականի օգոստոսի 8-ի Ժերմենյան խաղաղության պայմանագիրը, որը վերջ դրեց երրորդ կրոնական պատերազմին Ֆրանսիայում, Հենրի Նավարրացու և Մարգարիտ դը Վալուայի ամուսնությունը 1572 թվականի օգոստոսի 18-ին և ադմիրալ Կոլինյիի դեմ 1572 թվականի օգոստոսի 22-ի չհաջողված մահափորձը։
Սենժերմենյան խաղաղությունը վերջ դրեց քաղաքացիական եռամյա պատերազմին կաթոլիկների և բողոքականների միջև, սակայն առաջ բերեց մտավախություններ, քանի որ առավել ծայրահեղական կաթոլիկները հրաժարվում էին այն ճանաչելուց։ Գիզերի տոհմ, որը գլխավորում էր առավել ծայրահեղական կաթոլիկների խմբակցությունը, փորձում էր խուսափել արքունիքում հուգենոտների առաջնորդ Գասպար Կոլինյիի ներկայությունից։ Սակայն Եկատերինա Մեդիչին իր որդի Կառլոս IX-ի հետ ամեն կերպ ձգտում էր մեղմել իր հավատակիցների ռազմատենչ տրամադրվածությունը։ Ի դեպ, նրանց ուղեկցում էին նաև ֆինանսական խնդիրներ, որոնք ստիպում էին պահպանել խաղաղությունը և ընկերական հարաբերությունների մեջ մնալ Կոլինյիի հետ։ Հուգենոտներն ունեին լավ զինված բանակ, իրենց արիստոկրատների կողմից առատաձեռնորեն տրամադրված հատկացումներ և հսկողության տակ էին պահում Լա Ռոշել, Կոնյակ և Մոնտոբան քաղաքները։ Եկատերինա Մեդիչին երկու հակամարտող կողմերի միջև խաղաղություն հաստատելու համար ծրագրեց 1572 թվականի օգոստոսի 18-ի հարսանիքը իր դուստր Մարգարիտ դը Վալուայի և բողոքական արքայազն Հենրի Նավարրացու միջև (ապագա թագավոր Հենրի IV)։ Բայց ո՛չ Հռոմի պապը, ո՛չ իսպանական թագավոր Ֆիլիպ II-ը, ո՛չ էլ Ֆրանսիայի ավելի նախանձախնդիր կաթոլիկները չէին կիսում Եկատերինայի քաղաքականությունը։
Իրադարձությունների ընթացքը
Կայանալիք պսակադրությունը Փարիզում հավաքվելու առիթ դարձավ մեծ թվով անվանի բողոքականների համար, որոնք եկան ուղեկցելու իրենց արքայազն Հենրիին հարսանեկան արարողության ժամանակ։ Բայց Փարիզում տիրում էին հակահուգենոտյան տրամադրությունները, և Փարիզի բնակիչները, որոնց ճնշող մեծամասնությունը կաթոլիկներ էին, հուգենոտ առաջնորդների ներկայությունն անընդունելի որակեցին։ Հենց Փարիզի խորհրդարանում որոշվեց քամահրանքով մոտենալ հարսանեկան արարողությանը։ Աշխատավոր կաթոլիկների ատելության մեծացմանը նպաստում էին աղքատ բերքը, հարկերի բարձրացումը, ուտելիքի և առաջին անհրաժեշտության ապրանքների գների բարձրացումը։ Սովորական քաղաքացիներին վրդովում էր արքայական հարսանիքի առիթով կազմակերպված ցուցադրական շքեղությունը։
Արքունիքն ինքնին չափազանց մասնատված էր։ Եկատերինա Մեդիչին չստացավ Հռոմի պապի թույտվությունը վերոհիշյալ ամուսնության համար, ուստի ֆրանսիական պրելատները կանգնած էին ընտրության առջև։ Թագուհուց մեծ ջանքեր պահանջվեցին համոզելու կարդինալ Շառլ դը Բուրբոնին (Բուրբոնների ընտանիքի միակ կաթոլիկին) կատարելու պսակադրության արարողությունը։ Կաթոլիկների միջավայրում խմորվում էր հակամարտություն, բայց Գիզերը պատրաստ չէին մրցակցության մեջ մտնելու իրենց հակառակորդների՝ Մոնմորանսի տան դեմ։ Փարիզի քաղաքապետը՝ Ֆրանսուա դը Մոնմորանսին, հասկանալով քաղաքում կարգուկանոնը պահպանելու գործում իր անկարողությունը և կանխազգալով պայթյունավտանգ իրավիճակը, պսակադրությունից մի քանի օր առաջ լքեց քաղաքը։
Ծանոթագրություններ
Կատեգորիա:Ռեֆորմացիա Կատեգորիա:Ֆրանսիայի պատմություն Կատեգորիա:Կրոնի պատմություն Կատեգորիա:Կաթոլիկ վեճեր Կատեգորիա:Զանգվածային սպանություն Կատեգորիա:Քրիստոնյաների ջարդեր
Ռոստելեկոմ
Պատմություն
Մինչև 1990 թվականը ԽՍՀՄ Կապի նախարարությունում էր գործում հեռահաղորդակցության պատասխանատվությունը։ 1990 թ. հունիսի 26-ին ԽՍՀՄ կապի նախարարությունը ստեղծեց «Սովելկոմ» պետական բաժնետիրական ընկերությունը, որին տրվեց ԽՍՀՄ հեռահաղորդակցության ցանցի շահագործման իրավունք։ 1992 թ. դեկտեմբերի 30-ին ՌԴ Պետական գույքի կոմիտեի հրամանով կազմակերպվեց «Ռոստելեկոմ» պետական ձեռնարկությունը, որը բաղկացած էր 20 միջքաղաքային և միջազգային ցանցերից։
Ռոստելեկոմը Հայաստանում իր գործունեությունը սկսել է 2012 թ.-ի դեկտեմբերի 18֊ից։ Ռոստելեկոմը Հայաստանում սկսել է գործարկել «օպտիկան յուրաքանչյուր բնակարանում» (GPON) տեխնոլոգիան հայաստանյան մի շարք քաղաքներում։ Այժմ օպտիկամանրաթելային մալուխով ինտերնետը հասանելի է Երևանում, Աբովյանում, Չարենցավանում, Հրազդանում, Վանաձորում, Գյումրիում, Աշտարակում, Մեծամորում, Արմավիրում, Մասիսում, Արտաշատում, Սևանում, Դիլիջանում, Իջևանում, Կապանում, Մարտունիում, Ալավերդիում և Քաջարանում։
Ցանցը
Ռոստելեկոմը ունի ամենամեծ խոշոր մայրուղային ցանցը (մոտավորապես 500 հազար կմ)։ Ընկերությունը ծառայություններ է տրամադրում ֆիզիկական, կորպորատիվ և նաև պետական բաժանորդներին։
Տես նաև
Կատեգորիա:Բջջային օպերատորներ Կատեգորիա:Հայաստանի հեռահաղորդակցական ընկերություններ Կատեգորիա:Հայաստանի Ինտերնետ պրովայդերներ Կատեգորիա:Մոսկվայի ընկերություններ Կատեգորիա:Ռուսաստանի ապրանքանիշեր
Անտոնիո Կուբիլո
Անտոնիո դե Լեոն Կուբիլո Ֆերեիրա (Antonio de León Cubillo Ferreira, հակիրճ՝ Անտոնիո Կուբիլո, հունիսի 3, 1930 թվական, Սան Կրիստոբալ դե լա Լագունա - դեկտեմբերի 10, 2012 թվական, Սանտա Կրուս դե Տեներիֆե ), իսպանացի քաղաքական գործիչ, Կանարյան կղզեխմբի ինքնավարության և անկախության շարժման հիմնադիր և առաջնորդ, ահաբեկիչ ։
Կենսագրություն
Անտոնիո դե Լեոն Կուբիլո Ֆերեիրան ծնվել է Իսպանիային պատկանող Կանարյան կղզեխմբի Սանտա Կրուս դե Տեներիֆե նահանգի Սան Կրիստոբալ դե լա Լագունա բնակավայրում 1930 թվականի հունիսի 3-ին ուսուցչի ընտանիքում։ Մանուկ հասակում տեղափոխվել է Իկոդ դե լոս Վինոս։ Ավարտել է Լա Լագունայի համալսարանի իրավաբանական ֆակուլտետը։ 1956 թվականին դարձել է քրեական գործերով փաստաբան ։
1959 թվականին հանդիսացել է «Կանարյան ազատության» համահիմնադիր։ Հետագայում կազմակերպության անդամների մեծ մասը ձերբակալվեցին, սակայն Անտոնիո Կուբիլոյին հաջողվեց խուսափել ձերբակալվելուց։ Դրանից հետո նա հանդիպում է Իսպանիայի կոմունիստական կուսակցության գլխավոր քարտուղար Սանտյագո Կարիլիոյի հետ, որպեսզի քննարկի Իսպանիայի կոմունիստական կուսակցությունից անկախ Կանարյան կղզիների կոմունիստական կուսակցություն ստեցղծման հարցը։ Կարիլիոն դեմ արտահայտվեց այդ գաղափարին, ինչից հետո Կուբիլոն հեռացավ կոմունիստներից։
1964 թվականին Անտոնիո Կուբիլոն հիմնում է Կանարյան կղզեխմբի ինքնավարության և անկախության շարժումը ։ Այդ ժամանակ նա արտագաղթել էր Ալժիր՝ թաքնվելով Ֆրանկոյի ղեկավարած վարչակարգից։ Կանարյան կղզեխմբի ինքնավարության և անկախության շարժման հենակայանը գտնվում էր Ալժիրում։ Այնտեղ նա հիմնում է շարժման ռադիոկայանը և Կանարյան կղզիների բնակչության համար ռադիոհաղորդումներ հեռարձակում։ 1968 թվականին այն ճանաչվել է Աֆրիկայի միասնության կազմակերպության կողմից, երբ աֆրիկյան կազմակերպությունը քվեարկեց Կանարյան կղզիների ինքնորոշման իրավունքի օգտին՝ հաշվի առնելով այն, որ կղզեխումբը Աֆրիկայի մաս է, այլ ոչ Իսպանիայի։ Կանարյան կղզեխմբի ինքնավարության և անկախության շարժման զինված պայքարն իրականացնում էր շարժման ռազմական թևը հանդիսացող Գուանչիների զինված ուժերը, որը 1976 թվականին ռմբահարեց Լաս Պալմաս դե Գրան Կանարիայում գտնվող առևտրի կենտրոնը։
Զինված պայքարի շրջանակներում Անտոնիո Կուբիլոյի ղեկավարած Կանարյան կղզեխմբի ինքնավարության և անկախության շարժումն իրականացրել է մի շարք ահաբեկչական հարձակումներ։ 1977 թվականի հունվարի 3-ին շարժման ռազմական թևը հանդիսացող «Գուանչիների զինված ուժերը» Լաս Պալմասում պայթեցրեցին South African Airways ընկերության գրասենյակը։ 1977 թվականի մարտի 27-ին ռազմական խմբավորումը Լաս Պալմասի Գրանն Կանարյա օդանավակայանում պայթեցրեց ծաղկի խանութ։ Պայթյունի հետևանքով տուժեց 8 մարդ։ Հարձակումից հետո հնչեցվեց օդանավակայանում մեկ այլ ռումբ պայթեցնելու մասին սպառնալիք, ինչը ոստիկանությանը ստիպեց ժամանակավորապես փակել օդանավակայանը։ Օդանավակայանի փակումից որոշ ժամանակ անց տեղի ունեցավ քաղաքացիական ավիացիայի պատմության մեջ ամենախոշոր աղետը։ Օդանավակայանի թռիչքուղու վրա իրար բախվեցին KL4805 Ամստերդամ - Լաս Պալմաս չվերթն իրականացնող հոլանդական KLM ավիաընկերությանը պատկանող Բոինգ 747-206B և PA1736 Լոս Անջելես - Նյու Յորք - Լաս Պալմաս չվերթն իրականացնող ամերիկյան Pan American ավիաընկերության Բոինգ 747-121 օդանավերը։ Ավիաաղետի հետևանքով զոհվեց 583 մարդ, այդ թվում՝ KLM-ին պատկանող օդանավում գտնվող բոլոր 248 անձինք (234 ուղևոր և անձնակազմի 14 անդամ) և Pan American ընկերության օդանավում գտնվող 335 մարդ (326 ուղևոր և անձնակազմի 9 անդամ)։ Կենդանի մնաց 61 մարդ (Pan American ավիաընկերության օդանավի 54 ուղևոր և անձնակազմի 7 անդամ)    ։
Ավիաաղետից հետո՝ 1979 թվականին Կանարյան կղզեխմբի ինքնավարության և անկախության շարժումը տարածեց զինված պայքարից հրաժարվելու մասին հայտարարություն ։
Անտոնիո Կուբիլոյի ղեկավարած շարժումն իր գործունեությունը դադարեցրեց այն բանից հետո, երբ 1982 թվականին իսպանական կառավարությունը Կանարյան կղզիներին տրամադրեց ինքնավարության կարգավիճակ ։ Անտոնիո Կուբիլոյին շնորհվեց թագավորական համաներում, և նա վերադարձավ Իսպանիա ։ Կանարյան կղզեխմբի ինքնավարության և անկախության շարժման քաղաքական թևը հայտնի էր Կանարյան աշխատավորական կուսակցություն անունով։ Մինչև իր լուծարումը, կուսակցությունը տեղական մունիցիպալիտետներում կայուն ներկայություն ուներ ։
1986 թվականին Անտոնիո Կուբիլոն հիմնում է Ազգային կանարյան կոնգրես կուսակցությունը ։ Նորաստեղծ կուսակցությունը հաջողություն չունեցավ։ Այն ներկայություն ուներ միայն Լանսարոտե կղզու իշխանության մարմիններում։
2003 թվականին Իսպանիայի գերագույն դատարանը պարտադրեց Իսպանիայի ներքին գործերի նախարարությանը Անտոնիո Կուբիլոյի նկատմամբ մահափորձ կատարելու համար նրան վճարել 150 հազար եվրո ։ 2011 թվականին լույս է տեսնում «Կուբիլո։ պատմություն պետական հանցագործության մասին» փաստավավերագրական ֆիլմը, որը ցուցադրվել է ազգային հեռուստատեսությամբ։
2007 թվականին «El Dia» թերթում հրապարակվում է Կանարիայի Դաշնային Հանրապետության սահմանադրության նախագիծը, որով իսպաներեն լեզվին հավասար պաշտոնական կճանաչվեր նաև բերբերերենը, տամազիգերենը, արաբերենը և ֆրանսերենը, որոնք պետք է դասավանդվեին համալսարաններում։ Սահմանադրության նախագծով պետք է սահմանվեր արական և իգական սեռի ներկայացուցիչների համար պարտադիր ժամկետային զինվորական ծառայություն 17 տարեկանից, ստեղծվեր կանոնավոր բանակ, որը պետք է կոչվեր «Գուանչիների զինված ուժեր»։ Առաջարկվում էր պետական արժույթն անվանել «աֆրիկո»։
2012 թվականին՝ իր մահվանից կարճ ժամանակ առաջ, Անտոնիո Կուբիլոն ցանկություն էր հայտնել մասնակցել վուելտային, ինչպես որ արել էր 1988 թվականին ։
Անտոնիո Կուբիլոյի հիմնական հայտարարություններից մեկն այն էր, որ Կանարյան կղզիներն առավել լայն ինքնավարության պայմաններում կարող էին պահպանել ու արտադրել ավելի շատ ռեսուրսներ։ Նա պնդում էր, որ նկատի ունի զբոսաշրջության ոլորտը, ձկնորսությունը, նավաշինությունը, նավթի հանույթը։ Իր հիմնած շարժումը բնակչության շրջանում աջակցություն չստացավ, ըստ որոշ տեսաբանների, իր բռնի մեթոդների պատճառով ։
Անտոնիո Կուբիլոն մահացել է 2012 թվականի դեկտեմբերի 10-ին Սանտա Կրուս դե Տեներիֆեում գտնվող իր տանը 82 տարեկան հասակում առողջական խնդիրների պատճառով ։
Անտոնիո Կուբիլոն ամուսանցած էր, ուներ երեք երեխա ։
Արտաքին հղումներ
Կատեգորիա:Սան Կրիստոբալ դե լա Լագունա քաղաքում ծնվածներ Կատեգորիա:Սանտա Կրուս դե Տեներիֆե քաղաքում մահացածներ Կատեգորիա:Իսպանիայի քաղաքական գործիչներ Կատեգորիա:Կանարյան ազգայնականություն Կատեգորիա:Անկախության ակտիվիստներ
Գուստավ Ֆիեստադ
Գուստավ Ֆիեստադ (Gustaf Adolf Christensen Fjæstad, ), շվեդ նկարիչ և դիզայներ։ Ֆիեստադի  գործերը գտնվում են բազմաթիվ ազգային և միջազգային հավաքածուներում։ Նա ձեռք է բերել միջազգային լայն ճանաչում  որպես ձնառատ բնանկարների վարպետ։ Պատանեկության տարիներին ակտիվորեն զբաղվել է չմշկավազքով  և հեծանվային սպորտով, համաշխարհային ռեկորդ է սահմանել չմշկավազքում։
Կենսագրություն
Գուստավ Ֆիեստադը ծնվել է Ստոկհոլմում, 1868 թվականի դեկտեմբերի 22-ին, կոշկակար Պեդեր Կրիստինսենի և նրա կնոջ՝ Կրիստինա Անդերսոնի ընտանիքում։ Սովորել է Ազատ արվեստների Թագավորական ակադեմիայում (1891-1892), այնուհետև ՝ Գեղանկարչության դպրոցում։ Եղել է շվեդ հայտնի նկարիչներ  Բրունո Լիլեֆորսի (նրա հետ մասնակցել է Ստոկհոլմի կենսաբանական թանգարանի ձևավորմանը) և Կառլ Ուլոֆ Լարսոնի (աջակցել է  նրան Շվեդիայի ազգային թանգարանի համար որմնանկարներ ստեղծելու գործում) աշակերտը։
Պատանեկության տարիներին ակտիվորեն զբաղվել է սպորտով։ 1891 թվականին Նորվեգիայում չմշկավազքի մրցումների ժամանակ սահմանել է համաշխարհային ռեկորդ 1 մղոն (2.51.2) տարածության վրա։ 1892 թվականին հաղթել է Mästerskapsridt för Sverige  10-կիլոմետրանոց հեծանվավազքում,  նույն թվականին  հաղթել է «Մելարենի շուրջը» հեծանվավազքի առաջին փուլի մրցումներում։
1908 թվականին Ստոկհոլմում անցկացվել է նրա առաջին անհատական ցուցահանդեսը, որի ընթացքում ցուցադրվել են ինչպես նրա նկարները, այնպես էլ դեկորատիվ և կիրառական արվեստի նմուշները։ Ավելի ուշ տեղի ունեցան նրա մի շարք անհատական ցուցահանդեսներ`1910 թվականին կրկին Ստոկհոլմում, 1914 թվականին` Բեռլինում, 1927 թվականին՝ Լոնդոնում, 1932 թվականին` Վերմլանդի թանգարանում։ Նրա գործերը, որոնք առանձնանում էին հատուկ արտահայտչական տեխնիկայով, տպագրվեցին բազմաթիվ հրատարակություններում և լայնորեն հայտնի էին ողջ երկրում, միևնույն ժամանակ, պրոֆեսիոնալ քննադատները նրա աշխատանքները գնահատում էին ոչ այնքան խանդավառությամբ։  Նրա աշխատանքների զգալի մասը կազմում էին Վերմլանդի ձմեռային բնապատկերները (Ֆիեստադին անվանում էին Rimfrostens mästare «եղյամի  վարպետ»), որոնք բնութագրվում են ճապոնական բնանկարային արվեստին վերաբերող մանրամասնություններով և ոճային նմանությամբ։ Քննադատների կարծիքով   Ֆիեստադն իր «դեկորատիվ ռեալիզմով» առանձնանում է շվեդական արվեստում։ Բացի նկարչությունից, Ֆիեստադը զբաղվել է նաև կահույքի արվեստով և գեղարվեստական դարբնագործությամբ, ինչպես նաև ստեղծել է մի քանի գունավոր փորագրություններ փայտի վրա։ Գյուղական  ոճով սոճուց պատրաստված կահույքի հարդարանքը փայտի կեղևի տեսք ուներ։ Նրա կահույքի ամենահայտնի օրինակը այսպես կոչված «Տիլի բազմոցը» (Thiels soffa)  պատրաստվել էր Տիլի պատկերասրահի պատվերով,  որի հավաքածուն բաղկացած էր  հսկայական բազմոցից, սեղանից և աթոռներից։
Ընտանիք
Կինը (1898 թվականի հուլիսի 15-ից)՝ Կերստին Մարիա (Մայա) Ֆիեստադը (ծննդյամբ Հալլեն, 1873-1961), զբաղվում էր գոբելենների պատրաստմամբ, ինչպես նաև փայտի վրա փորագրություններով։  Նրանք չորս երեխա ունեին, այդ թվում ՝ Բու Ֆիեստադը (1903-1991), որը դարձավ նկարիչ և քանդակագործ։ Դուստրերից մեկը ՝ Ագնետան (1901-1997), 1981 թվականին հրատարակել է գիրք իր ծնողների մասին, որը գրված է փաստաթղթերի, նամակների և սեփական հիշողությունների հիման վրա։ Ըստ Ագնետայի, Գուստավ Ֆիեստադը հզոր և գերիշխող մարդ էր (kraftfull och dominerande)  և  երեխաները մի փոքր վախենում էին նրանից ։
Գրականություն
Կատեգորիա:Շվեդ նկարիչներ Կատեգորիա:Դիզայներներ Կատեգորիա:Գրաֆիկական դիզայներներ Կատեգորիա:Շվեդիայի գեղարվեստի թագավորական ակադեմիայի անդամներ
Միրզա Էլեքպեր Սաբիր
Կենսագրություն
Ալեքպեր Զեյնալաբդին օղլի Թահիրզադեն ծնվել է 1862 թվականի մայիսի 30-ին Շամախիում։ Նրա հայրը փոքր ձեռնարկատեր էր։ Երբ նա ութ տարեկան էր, սկսեց ուսումնասիրել կրոնական կրթությունը մեդրեսեյում։ Սաբիրը սովորել է մադրասայում `մինչև 12 տարեկան։ 1874 թվականին նա սկսեց կրթություն ստանել Շամախի կրոնական դպրոցը։ Այդ ժամանակ նա սկսեց գրել իր առաջին բանաստեղծությունները ։
Ամուսնացած է 1887 թվականին։ Նա ունեցել է 8 դուստր և մի որդի։ Սաբիրը մահացավ 1911 թվականի հուլիսի 12-ին։ Բանաստեղծը թաղված է Շամախիի «Յոթ գմբեթի գերեզմանոցներում» ։
Նրա մահից մեկ տարի անց, որպես Սաբիրի հարգանքի նշան 1912 թվականին նրա բանաստեղծությունները հրատարակվել են «Հոփոպնամա» կոչման տակ ։
Ստեղծագործություններ
20-րդ դարի սկզբից Սաբիրի բանաստեղծությունները հայտնվեցին մամուլի էջերում։ 1903-ին նրա բանաստեղծությունը տպագրվեց Շարգի Ռուս թերթում։ Ավելի ուշ նրա բանաստեղծությունները հրատարակվել են «Կյանքը» թերթում։ 1906-ին նա դարձել է «Մոլլա Նասրադդին» ամսագրի ամենաակտիվ գրողներից մեկը ։ Նա Ջալիլ Մամեդկուլիզադեի ամենամոտ ընկերներից էր։ 1910 թվականի սկզբին Սաբիրը եկավ Բաքու `աշխատելու համար։ Սկզբում աշխատել է «Զանբուր» ամսագրի խմբագրական խորհրդի կազմում։ Այնուհետև նա սկսեց ուսուցանել Բալախանիի «Նիջատ» դպրոցում։
Ծանոթագրություններ
Կատեգորիա:Ադրբեջանցի գրողներ Կատեգորիա:20-րդ դարի բանաստեղծներ Կատեգորիա:19-րդ դարի բանաստեղծներ Կատեգորիա:Ադրբեջանցի փիլիսոփաներ Կատեգորիա:Հասարակական գործիչներ Կատեգորիա:Անձինք նամականիշերի վրա Կատեգորիա:Բանաստեղծներ այբբենական կարգով
Սենտ Սուլին
Սենտ Սուլին (Sainte-Souline), համայնք Ֆրանսիայի Նոր Ակվիտանիա մարզի Շարանտ գավառում ։
Աշխարհագրություն
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 140 կմ հարավ, Անգուլեմ քաղաքից` 33 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 76 աշխատունակ (15-64 տարեկան) բնակիչ, որոնցից ակտիվ էին 65-ը, իսկ ոչ ակտիվները` 11։ Ակտիվության ցուցանիշը կազմում է 85,5 %։ 65 աշխատունակ մարդկանցից աշխատել է 58 անձ (32 տղամարդ և 26 կին)։ Գործազուրկ են եղել 7 անձ (5 տղամարդ և 2 կին)։ 11 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 4-ը չեն աշխատել տարբեր պատճառներով ։
Իսպանիայի վուելտա
Իսպանիայի վուելտա (Vuelta a España), ամենամյա փողոցային բազմօրյա հեծանվարշավ, որը հանդիսանում է երեք գրանտ տուրերից մեկը։
Առաջատարի շապիկ
Մրցաշարի առաջատարի համար նախատեսված է հատուկ գույնի շապիկ, որը նրան պետք է առանձնացնի այլ մրցարշավորդներից այնպես, ինչպես Տուր դը Ֆրանսի (դեղին շապիկ) և Ջիրո դը'Իտալիայի (վարդագույն շապիկ) մրցարշավների դեպքում է։ Իսպանիայի վուելտայի առաջատարի շապիկի գույնը փոխվել է մի քանի անգամ։ Կազմակերպիչները, ովքեր երկարատև դադարներից հետո վերականգնել են մրցարշավը, սովորաբար փոխել են շապիկի գույնը։ 1935 թվականից առաջատարի շապիկը եղել է նարնջագույն, 1941 թվականին այն փոխվել է սպիտակի և կիկին դարձել նարնջագույն 1942 թվականին։ 1945-1950 թվականներին առաջատարները հագել են սպիտակ շապիկ, որի վրա եղել է հորիզոնական կարմիր գիծ։ 1955 թվականին Տուր դը Ֆրանսի նմանությամբ շապիկի գույնը դարձել է դեղին ։ Բացառությամբ 1977 թվականի, երբ այն եղել է նարնջագույն, բոլոր տարիներին, այդ թվում 1998 թվականը շապիկը եղել է դեղին գույնի։ 1999 թվականից առաջատարի շապիկի գույնը փոխվել է ոսկեգույն երանգ։ Սակայն 2010 թվականին շապիկի գույն կրկին փոխվել է, և այժմ այն կարմիր գույնի է  ։
Գլխավոր դասակարգում
Classement général - դասակարգում, որի համաձայն որոշում են մրցարշավի հաղթողին։ Դասակարգման առաջատարը հագնում է տարբերակող շապիկ։ Շապիկի կրման ավանդույթն ի հայտ է եկել 1935 թվականին անցկացված առաջին մրցման ժամանակ։ 2010 թվականից առաջատարի շապիկն ունի կարմիր գույն ։
Միավորային դասակարգում
Clasificación por puntos - խաղարկվում է Իսպանիայի վուելտայի շրջանակներում 1945 թվականից։ Հաղթողը որոշվում է հավաքած միավորների քանակով, որոնք հավաքել է ավարտական փուլերում և միջանկյալ ավարտներում։ Այս հաշվարկը կատարվում է կարճ մրցարշավի համար։ Դասակարգման առաջատարը պետք է հագնի կանաչ գույնի շապիկ։
Լեռնային դասակարգում
Gran Premio de la montaña - խաղարկվում է Իսպանիայի վուելտայի շրջանակներում 1935 թվականից։ Հաղթողը որոշվում է հավաքած միավորների քանակով, որոնք հավաքել է լեռնային փուլերում և կոչվում է «լեռների թագավոր»։ Դասակարգման առաջատարը պետք է հագնի սպիտակ գույնի կապույտ կետերով շապիկ։
Կոմբինացված դասակարգում
Classificació de la combinada - խաղարկվում է Իսպանիայի վուելտայի շրջանակներում 1970 թվականից։ Հաղթողը որոշվում է գլխավոր, լեռնային և միավորային դասակարգումներում իր զբաղեցրած տեղերի լիագումարով։ Այս դասակարգման առաջատարը պետք է հագնի սպիտակ շապիկ։
Թիմային դասակարգում
Clasificación por equipos - խաղարկվում է Իսպանիայի վուելտայի շրջանակներում 1935 թվականից։ Հաղթողը որոշվում է երեք մրցափուլերում ցույց տված լավագույն ժամանակ ունեցողըԴասակարգման առաջատարը ստանում է դեղին համար և հեծանվային դեղին գույնի պաշտպանիչ գլխարկ։ Համարը գրվում է սպիտակ գույնի շապիկի վրա։
Արտաքին հղումներ
Կատեգորիա:Իսպանիայի վուելտա Կատեգորիա:Սպորտն Իսպանիայում Կատեգորիա:Հեծանվասպորտը Եվրոպայում
Կրասնոօզյորսկի շրջան
Կրասնոօզյորսկի շրջան (Краснозёрский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Կրասնոզյորսկոե ։
Աշխարհագրություն
Շրջանի տարածքի մակերեսը կազմում է 5330 կմ²։
Բնակչություն
2010 թվականի մարդահամարի արդյունքներով շրջանում բնակվում էր 37777 մարդ։ Բնակչության խտությունը կազմում էր 7,09 մարդ/կմ²։
Արտաքին հղումներ
Կատեգորիա:Նովոսիբիրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Նիսի Աստվածամոր բազիլիկ
Նիսի Աստվածամոր բազիլիկ (Basilique Notre-Dame de Nice), հռոմեական կաթոլիկ բազիլիկ եկեղեցի ֆրանսիական Նիս քաղաքի կենտրոնում՝ Ժան-Մեդըսին պողոտայի վրա։ Բազիլիկ այս եկեղեցին կառուցվել է 1864-1868 թվականներին, ըստ անվանի ճարտարապետ Շառլ Լնորմանի որդու՝ նույնպես ճարտարապետ Լուի Լնորմանի պատրաստած նախագծերի։ Անժերի Մայր տաճարից ներշնչված՝ վերջինս նախագծել է նոր գոթական ոճի մի պաշտամունքային կառույց։ Այս ոճի ընտրության շարժառիթն ու դրդիչ ուժը հետևյալ քաղաքական հանգամանքն էր. Ֆրանսիան Սարդինիայի թագավորությունից նոր-նոր ետ էր նվաճել Նիսի կոմսությունը, և քանի որ այդ ժամանակներում գոթիկան համարում էին ֆրանսիականին բնորոշ ոճ, Լնորմանը և նրա պես՝ բազում այլ արվեստագետներ ձգտում էին այդ ոճի գործադրմամբ ֆրանսիական շունչ ու ոգի հաղորդել իրենց ստեղծագործություններին ։
Նիսի բազիլիկի ամենանշանակալի կառուցվածքները 65 մետր բարձրությամբ զույգ քառակուսաձև աշտարակներն են, որոնք տիրականորեն իշխում են եկեղեցու արևելյան ճակատին։ Տպավորությունն ուժեղացնում է վարդագույն ընդարձակ լուսամուտը, որի վրա արտահայտիչ կերպով, անչափ գեղեցիկ՝ պատկերված է Մարիամ Աստվածածնի համբարձման տեսարանը։ Նիսի Աստվածամոր բազիլիկը քաղաքի ամենամեծ կաթոլիկ պաշտամունքային կառույցն է, սակայն աթոռանիստ տաճարի կարգավիճակ չունի։
Ակիրա Տորիյամա
Ակիրա Տորիյամա,, ճապոնացի մանգա նկարիչ։
Կարիերա
Դեռ վաղ հասակից Ակիրա Տորիյաման հետաքրքրված էր նկարչությամբ և ցանկանում էր զբաղվել այդ մասնագիտությամբ։ 1974 թվականին նա ավարտեց պրեֆեկտուրայի արհեստագործական ուսումնարանի դիզայնի բաժինը։ Գովազդային գործակալությունում կարճատև աշխատանքից հետո 1977 թվականին ընդունվեց Ճապոնիայի ամենամեծ Shueisha մանգայի հրատարակչություն` որպես նկարիչ։ 1978 թվականին նա հանդես եկավ իբրև պրոֆեսիոնալ մանգակա Shonen Jump ամսագրում` «Հեքիաթային կղզի» աշխատությունով։ Այն չունեցավ մեծ հաջողություն, բայց Ակիրան տեսավ, որ իր աշխատանքներով հետաքրքրվում են։ Այնուհետև Shonen Jump-ում հրապարակեց «Tomato Girl Detective» և «Todays ' Hightlight Island» աշխատանքները։ Բայց նա հաջողության հասավ միայն Dr.Slump (1980—1985) մանգայով։ Նրա առաջին հրատարակությունը «Հրաշք կղզի» (Wonder Island) (1978) մանգան է Shounen Jump ամսագրում։ Առաջին իսկ աշխատանքներից, Տորիյաման հետաքրքրություն ցուցաբերեց տարօրինակ, անհեթեթ, ծաղրերգական աշխարհների և ռիսկային «անիմաստ» հումորի ստեղծմանը։ Տորիյաման հայտնի դարձավ 1980 թվականին «Դոկտոր Սլամպ» (1980-1985) մանգայի հրապարակումից հետո, որը գիտնականի արկածների և նրա ստեղծած աղջիկ-ռոբոտ Արալայի մասին էր։ Այդ հեռուստասերիալը հայտնվեց էկրանին ընդամենը հրատարակությունը սկսելուց հինգ շաբաթ անց։ 1993 թվականից հրատարակվեց «Փոքրիկ Արալե և դոկտոր Սլամպ» մանգայի շարունակությունը։
1985 թվականից Shounen Jump-ում սկսվեց լույս տեսնել Տորիյամայի ամենահայտնի մանգա շարքը` «Վիշապի մարգարիտ» (1985-1995), որը հիմնված էր Ճապոնիայի շատ հայտնի լեգենդի` Սոն Գոկուի հիման վրա։
Ճապոնիայի պատմության մեջ ամենահայտի մանգաներից «Վիշապի մարգարիտ»-ն է, որն ունի բարդ սյուժե, յուրահատուկ հումոր և բազմաթիվ մարտական տեսարաններ։ Դրա հիման վրա ստեղծվել է 3 մեծ անիմե-սերիալ և 20 լիամետրաժ ֆիլմեր։
Ներկայումս Տորիյաման Ճապոնիայի ամենահայտնի մանգա ստեղծողներից է։ Նրա գործերը ցուցադրվում են անգամ ժամանակակից արվեստի թանգարաններում և հավաքում են միլիոնավոր այցելուներ։ Մինչ նա, նման պատվի էր արժանացել միայն Տեձուկան` այն էլ հետմահու։
Խարիսխ
Խարիսխ, հիմնականում մետաղյա կառուցվածք, որը նախատեսված է նավերի ծովային հոսանքների կամ քամու պատճառով տեղաշարժումը կանխելու համար, ապահովելով նավի կապը ծովի հատակի հետ։ Սովորաբար իրենից ներկայացնում է ծանր մետաղյա կառուցվածք, որն ունի հատակի հետ առավել լավ կպչունության համար թևեր, կամ այլ ելուստներ։
Խարիսխները կարող են լինել ժամանակավոր կամ հիմնական։ Հիմնական խարիսխները օգտագործվում են նավարկման միջոցների հիմնական կառանման համար, և այսպիսի խարիսխների հեռացման համար հիմնականում անհրաժեշտ է լինում մասնագիտական միջամտություն։ Ժամանակավոր խորիսխները տեղակայվում են նավարկման միջոցների վրա, և օգտագործվում են կայանման ապահովման համար, սովորաբար ամեն նավարկման միջոց ունենում է մի քանի խարիսխներ, որոնք կարող են տարբերվել կառուցվածքով և չափերով։
Խարիսխը ապահվում է հպումը հատակի հետ, կամ կառչելով անհարթություններից, կամ իր զանգվածի հաշվին։
Հետաքրքիր փատեր
Գիտահետազոտական «Վիտյազ» նավին է պատկանում խարսխման առավելագույն խորության ռեկորդը, այն տեղի է ունեցել 1959 թվականին, խարիսխը իջեցվել է 9 600 մ խորության վրա ։
Ծանոթագրություններ
Կատեգորիա:Նավի մասեր
Վիոլետ Մեններս
Մարիոն Մարգարեթ Վիոլետ Մաններս, Ռութլանդիայի դքսուհի (Marion Margaret Violet Manners, Duchess of Rutland, ), բրիտանացի արիստոկրատ և նկարիչ։ Ռատլենդի 8-րդ դուքս Հենրի Մեններսի կինը։ Նրանք ունեցել են հինգ երեխա։
Ընտանիք, ամուսնություն և երեխաներ
Մարիոն Մարգարետ Վիոլետ Լինդսեյը ծնվել է 1856 թվականի մարտի 7-ին, Լոնդոնում, Քրոուֆորդի 24-րդի կոմս Ջեյմս Լինդսեի և Մարիա Մարգարեթ Փենինգթոնի կրտսեր որդու՝ Չարլզ Հյու Լինդսեի և Լիսմորի դեկան Մոնթեգու Բրաունի և Կատերինա Պենելոպե Դե Մոնտմորենսի դստեր՝ տիկին Էմիլիա Աննա Բրաունի ընտանիքում :
26 տարեկան հասակում ամուսնացել է Հենրի Մեններսի՝ Ռաթլենդի 8-րդ դքսի և Կատերինա Մարլիի միակ որդու հետ։ Ամուսինները քիչ ընդհանրություններ ունեին, Հենրիին պահպանողական էր և սիրում էր որս անել, Վիոլետը հավատարիմ էր բոհեմյան կյանքին, հետաքրքրվում էր արվեստով։ Նրանք հինգ երեխա են ունեցել։ Վերջին երկու աղջիկների ծնունդը վերագրում են Վիոլետի սիրեկաններին. Լեդի Վիոլետ Կատերինան ծնվել է Ռոուտոնի առաջին բարոն Մոնթեգ Կորիից, իսկ վերջին դուստրը՝ Դիանան, Գերի Կոկեյ-Կաստից։
1888 թվականին ամուսինները դարձան Գրենբիի մարկիզներ ։ 1906 թվականին՝ հոր մահից հետո, Հենրին ժառանգել է նրա տիտղոսը՝ դառնալով Ռատլենդի 8-րդ դուքս, իսկ Վիոլետը դարձել է դքսուհի ։ Առաջին համաշխարհային պատերազմի ժամանակ դքսուհու տունը Արլինգտոն-սթրիթում, դարձել է հիվանդանոց ։ Նրա դուստրը՝ Դիանան, հիվանդանոցում եղել է բուժքույր։ Ուգո Չարթերիսը, նրա դստեր՝ Վիոլետի ամուսինը, մահացել է պատերազմի ժամանակ ։
1925 թվականին մահացել է Ռատլենդի դուքսը։ Նրա տիտղոսը ժառանգել է զույգի երկրորդ որդին՝ Ջոնը։ Վիոլետն ինքը՝ Ռատլենդի դքսուհին, մահացել է 1937 թվականի դեկտեմբերի 22-ին և թաղվել Մեններս ընտանիքի Բիվեր Քասլ նստավայրում ։
Գեղարվեստական գործունեություն
Վիոլետը տնային կրթություն է ստացել, իսկ նրա ընտանիքը խրախուսել է աղջկա հետաքրքրությունը արվեստի հանդեպ։ Երիտասարդ տարիքում եղել է Իտալիայում, որտեղ 1877 թվականին ցուցադրել է իր որոշ նկարներ և քանդակներ Գրոսվենոր պատկերասրահում, որի հիմնադիրը եղել է նրա զարմիկ Քոութս Լինդսեյը։ Ինքը՝ Վիոլետն իրեն պրոֆեսիոնալ էր համարում գեղարվեստական գործում։ Նրա առավել հաջող աշխատանքներն են Լինդսեյ ընտանիքի անդամների և իր ամուսնու նկարները, նրա որոշ գործեր ցուցադրվել են Գեղարվեստի թագավորական ակադեմիայում, ինչպես նաև Ֆրանսիայում և ԱՄՆ-ում ։ 1825 թվականին մի քննադատ խոսել է դքսուհու ստեղծագործությունների մասին՝ ասելով. «Նրա ոճը հատկապես հարմար է կանացի գեղեցկության և նրբագեղության պատկերների համար, նկարչուհին ավելի շատ հաջողված է բնական դեմքեր նկարելու գործում»:
Դքսուհու նկարների ցուցադրության կազմակերպման գործում օգնել է նրա ընկերը՝ քանդակագործ Ուիլյամ Ռիդ Դիկը։ 1894 թվականին մահացել է Վիոլետի ավագ որդին։ Նա տղայի նկարն արել է Բիվեր-Կասլում գտնվող գերեզմանաքարի վրա։ Դքսուհու լավագույն ստեղծագործությունը համարվում է նրա որդուն և ընտանիքի մյուս անդամներին պատկերող աշխատանքները։ Մինչև 1937 թվականը աշխատանքները գտնվում Էին Վիոլետի լոնդոնյան բնակարանում, իսկ հետո ձեռք է բերվել Բրիտանական Թեյթ թանգարանի կողմից։ 1900 թվականին հրապարակվել են տղամարդկանց և կանանց դիմանկարները, որոնք եղել են նկարչուհու շրջապատից։
Վիոլետը եղել է Հոգու միության անդամ (The Souls), որը միավորում էր արվեստով և ինտելեկտուալ գիտություններով զբաղվող ազնվականներին։ The Lady's Realm ամսագիրը Ռատլենդի դքսուհուն անվանել է «հասարակության Թագուհի, որն ունի գեղեցկություն, արտասովոր գեղարվեստական ունակություններ, հասկանում է տնտեսական և սոցիալական հարցերից, ինչը նրան դարձնում է անվերապահ առաջնորդ»։
Դքսուհին հայտնի գեղեցկուհի էր, ինչպես նրա կրտսեր դուստրը՝ Լեդի Դիանան։ Վիոլետը պատկերված էր Ջեյմս Շենոնի և Ջորջ Ֆրեդերիկ Ուոթսի դիմանկարներում։ Նրա ժամանակակիցներից մեկը գրել է նրա մասին. «Նրա անհատականությունը գերազանց էր՝ շագանակագույն մազերը, բաց մաշկը, աչքերը, բարակ իրանը փափուկ գործվածքներից կարված ծաղկանկար զգեստնեևի մեջ» ։
Վիոլետն ուներ իր արվեստոցը Բյութ-հաուզում։ Ամուսնու մահից հետո նա տեղափոխվել է Բելգրեյվ-սքվեր, որտեղ հիմնադրել է նոր արվեստանոց և զբաղվել արվեստով։ Ցուցահանդեսներ կազմակերպել է մինչև կյանքի վերջը։ Իր վերջին ստեղծագործությունը նա հանրությանը ներկայացրել է 1937 թվականի նոյեմբերին՝ մահից մեկ ամիս առաջ ։
Արտաքին հղումներ
Կատեգորիա:Անգլիացի նկարչուհիներ Կատեգորիա:Բրիտանացի արվեստագետներ
Մասլյանինսկի շրջան
Մասլյանինսկի շրջան (Маслянинский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Մասլյանինո ։
Աշխարհագրություն
Շրջանի տարածքի մակերեսը կազմում է 3453 կմ²։
Բնակչություն
2010 թվականի մարդահամարի արդյունքներով շրջանում բնակվում էր 25966 մարդ։ Բնակչության խտությունը կազմում էր 7,52 մարդ/կմ²։
Արտաքին հղումներ
Կատեգորիա:Նովոսիբիրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Չենտալլո
Չենտալլո (Centallo), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 6519 մարդ (2008 թվականի տվյալներով)։ Բնակչության խտությունը՝ 155 մարդ/կմ²։ Տարածքը՝ 42 կմ²։ Փոստային ինդեքս՝ 12044։ Հեռախոսային կոդ՝ 0171։
Կոմունայի հովանավորներն են Սուրբ պահապան հրեշտակները (S.S. Angeli Custodi): Տոնակատարությունը հոկտեմբերի 2-ին է։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի քաղաքներ